**Hipocresia nuclear**

JORDI SALVADOR. PALAMÓS (BAIX EMPORDÀ)

Cata­lu­nya és terra de vent, sobre­tot al nord i al sud. Però els cata­lans, en gene­ral, no volem que s'ins­tal·lin aquests molins gegants al nos­tre ter­ri­tori. Tam­poc no volem l'ener­gia nuclear, ni l'estesa de línies d'alta tensió per dur l'elec­tri­ci­tat des de lluny. Ningú no vol una cen­tral elèctrica al cos­tat de casa. I ara, tam­poc no volem un magat­zem tem­po­ral per als resi­dus nucle­ars que en bona part (40%) produïm nosal­tres matei­xos.

Dina­marca obté gai­rebé el 50% del seu con­sum elèctric a través d'aero­ge­ne­ra­dors que ha optat per situar-los en mar, prop de la costa. França –gran pro­duc­tora d'ener­gia nuclear– està apos­tant fort per l'ener­gia eòlica mun­tant infi­ni­tes file­res de molins al cos­tat de les auto­pis­tes. Cata­lu­nya ha des­mun­tat els pocs molins que tenia sobre les mun­ta­nyes del cap de Creus, ja vells. Les polítiques energètiques ver­des roma­nen atu­ra­des arreu.

Tots els que vis­ce­ral­ment hem dit no al cemen­tiri nuclear cal que fem una reflexió sen­zi­lla. Si bona part de l'ener­gia elèctrica que es pro­du­eix al ter­ri­tori ve de la fusió de l'àtom i en un gran tri­omf fórem capaços de tan­car les cen­trals nucle­ars, seríem capaços de renun­ciar a una dis­po­ni­bi­li­tat total (24 hores x 365 dies l'any) de tots els apa­rells que ens acom­pa­nyen en la nos­tra soci­e­tat benes­tant? Exi­gir un canvi de model energètic sig­ni­fica una reflexió que va més enllà de tan­car o no cen­trals nucle­ars, de fer o no fer cemen­ti­ris nucle­ars, o de can­viar el nos­tre pai­satge amb els grans molins de vent. Un canvi indi­vi­dual i col·lec­tiu en la nos­tra forma de viure, en la nos­tra relació amb el medi que ens envolta, amb el pla­neta, sig­ni­fi­carà renun­ciar a alguna de les como­di­tats que les soci­e­tats econòmica­ment més desen­vo­lu­pa­des hem adqui­rit en els dar­rers decen­nis.

1. Llegeix atentament el text i subratlla les 4 frases més importants. (reescriu-les)
2. Fes un resum, de 3 o 4 línies, del que diu el text.
3. Què significa la frase “seríem capaços de renun­ciar a una dis­po­ni­bi­li­tat total (24 hores x 365 dies l'any) de tots els apa­rells que ens acom­pa­nyen en la nos­tra soci­e­tat benes­tant?”
4. Series capaç de renunciar-hi per millorar el medi ambient? Argumenta la resposta (5 línies)
5. Pots fer una relació breu entre aquest text i el comportament de la població en la crisi del coronavirus